pexels.com  "Tibżgħux mill-falliment. Il-biża' hu l-akbar ostaklu biex nilqgħu lil Kristu u l-pjan tiegħu f'ħajjitna! Attenti mill-biża'! Ma jeżistux familji perfetti. Aktar jiswielna ta' ġid jekk naċċettaw ir-realiżmu tal-limiti, l-isfidi u l-imperfezzjonijiet u nisimgħu s-sejħa biex nikbru magħqudin, biex nikbru fl-imħabba u nieħdu ħsieb li r-rabta tibqa' soda, jiġri x'jiġri" ( Amoris Laetitia 135). Donato u Francesca, din id-darba bħala koppja li, flimkien ma' oħrajn qed jgħinu lill-Papa fil-mixja tagħna flimkien biex niskopru mill-ġdid il-familja, isostnu li"djalogu b'attenzjoni li jinvolvi s-smiegħ, qsim ta' ideat, komunjoni u wkoll mumenti ta' skiet jagħmilha possibbli għall-ispirtu biex niżviluppaw ir-relazzjonijiet tagħna, l-istinti tagħna, l-emozzjonijiet, ix-xewqat u dak li nħossu. Danakollu jgħin biex l-imħabba tikber! L-infedeltajiet kbar u żgħar tagħna lejn xulxin u lejn l-imħabba tagħna bħala koppja juruna b'mod realistiku u ċar minn xhiex aħna magħmulin u kemm hi illużjoni li xi ħadd jaħseb li t-tnejn li aħna kapaċi nibnu xi ħaġa li tibqa' għal dejjem. U f'dak il-mument l-unika possibbiltà li għandna bħala koppja hi li nħallu l-grazzja ta' Alla tiffurmana". "Id-djalogu hu mod privileġġjat u indispensabbli biex ngħixu, nesprimu u nikbru fl-imħabba fil-ħajja taż-żwieġ u l-familja. Imma jitlob taħriġ twil u impenjattiv" ( A moris L aetitia 136). "Ħafna diskussjonijiet fil-koppja ma jkunux fuq kwistjonijiet gravi ħafna. Xi kultant tkun kwistjoni ta' ħwejjeġ żgħar, ta' ftit li xejn importanza, imma dak li jibdel il-qlub hu l-mod kif ngħiduhom jew l-imġiba tagħna fid-djalogu" ( A moris L aetitia 139). Stedina għal riflessjoni Ejjew nirriflettu dwar il-kapaċità tagħna li niddjalogaw u li nisimgħu b'attenzjoni. X'diffikultajiet niltaqgħu magħhom? Fiex aħna f'saħħitna f'dan ir-rigward? Fl-okkażjoni tal-Għaxar Laqgħa Dinjija tal-Familji li se tiltaqa' f'Ruma bejn it-22 u s-26 ta' Ġunju 2022, il-Papa Franġisku qed jistedinna biex nagħmlu din il-mixja flimkien ħalli niskopru mill-ġdid il-familja u biex naqraw mill-ġdid u napprofondu bis-sabar l-Eżortazzjoni Appostolika Amoris Laetitia Ezortazzjoni Appostolika Amoris Laetitia